La BAPN enhavas kolekton de pli ol 3000 libroj, krom diversaj kolektoj de revuoj kaj periodaĵoj, instrumaterialoj kaj kongres-afiŝoj. Tie eblas trovi de vortaroj kaj lernolibroj ĝis originala kaj tradukita literaturo, krom fakaj verkoj pri diversaj temoj, inkluzive lingvistikon kaj esperantologion. Plie, ĝi enhavas la arĥivojn de Kataluna Esperanto-Asocio kaj la Sabadela Esperanto-Centro (CES)—sendube la plej aktiva el katalunaj Esperanto-centroj post la Intercivita Milito (ekde 1952)—kiu ankaŭ gastigas BAPN ekde ties fondo.
#000002
La BAPN estis inaŭgurita la 15an de decembro de 1997 sur la bazo de la kolekto de Pere Nuez Pérez donacita de lia vidvino, kaj ĝin pliriĉigis ankaŭ la donacoj kaj heredigoj de aliaj elstaraj katalunaj esperantistoj, kiel Delfí Dalmau, pastro Manel Casanoves i Casals, Frederic Pujulà i Vallès, Jaume Grau i Casas, Ramon Fernández Jurado, Lluís Armadans, Josep Alberich kaj Tomàs Alberich. La biblioteko daŭre kreskas per donacoj diversaj kaj interŝanĝoj kun aliaj esperantaj bibliotekoj el la tuta mondo.
#000003
En decembro de 2014 oni lanĉis amasfinancan kampanjon per la retejo Verkami por atingi la kapitalon bezonatan por reordigi la bibliotekon-arĥivon. Ties reinaŭguro okazis la 4an de julio de 2015 kun la ĉeesto de la urbestro de Sabadell, Juli Fernàndez.
#000004
Profitante de la translokiĝo, estas komencita la klasigado kaj katalogado de la libroj, gazetoj kaj dokumentoj por plifaciligi ties konsulton al interesatoj kaj samtempe konservi en taŭgaj kondiĉoj la bibliografian kaj arĥivan kolekton. Ĝia katalogo, ankoraŭ nefinita, estas unuigata kun tiu de la Muzeo de Esperanto en Subirats kaj tiu de la Biblioteko Ramon Molera Pedrals, kaj estas konsultebla klakante ĉi tie. Se vi volas kunlabori, skribu al la retpoŝtadreso «bapn» ĉe nia domajno «@esperanto.cat».
#000005
Obert: Dimecres de 17 a 19h
#000008
Ni uzas kuketojn por proponi al vi la plej bonan sperton en nia retejo.
Vi povas scii pli pri la kuketoj kiujn ni uzas aŭ senaktivigi ilin en parametroj
#000009
Ni uzas kuketojn por proponi al vi la plej bonan sperton en nia retejo.
#000010
This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful.
#000012
If you disable this cookie, we will not be able to save your preferences. This means that every time you visit this website you will need to enable or disable cookies again.
#000014